หุ้นโซลปิดบวก 0.11% จับตาทรัมป์รับตำแหน่งปธน.สหรัฐพรุ่งนี้
หุ้นโซลปิดบวก 0.11% จับตาทรัมป์รับตำแหน่งปธน.สหรัฐพรุ่งนี้
19 ม.ค. 2560

ดัชนีคอมโพสิตตลาดหุ้นเกาหลีใต้ปิดบวกเล็กน้อยในวันนี้ โดยได้รับปัจจัยหนุนจากแรงซื้อของนักลงทุนต่างชาติ อย่างไรก็ตาม ภาวะการซื้อขายเป็นไปด้วยความระมัดระวังก่อนที่นายโดนัลด์ ทรัมป์ จะเข้าพิธีสาบานตนรับตำแหน่งประธานาธิบดีสหรัฐในวันพรุ่งนี้ ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 2.25 จุด หรือ +0.11% ปิดที่  2,072.79 จุด โดยมีปริมาณการซื้อขาย 410.3 ล้านหุ้น มูลค่า 4 ล้านล้านวอน (ราว 3.4 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 488 ต่อ 322